भेटेनरी जनस्वास्थ्य कार्यालय प्रमुख डा. सलिना मानन्धर ऐन लागू नहुँदा अनुगमनमा सीमित हुनुपरेको बताउँछिन् । उनका अनुसार, महीनामा चार पटक मासु पसलहरूको अनुगमन गरिन्छ, तर कारबाही गर्ने अधिकार नहुँदा प्रभावकारी भएको छैन । कारबाही नहुने अनुगमन जति गरे पनि अर्थहीन हुँदै आएको छ । “अहिलेको मुख्य समस्या नै २० वर्षअघि बनेको पशु वधशाला तथा मासु जाँच ऐन कार्यान्वयन नहुनु नै हो”, डा. मानन्धर भन्छिन् ।
